Anthony Trollope

**Anthony Trollope** (24. huhtikuuta 1815 Lontoo – 6. joulukuuta 1882 Lontoo) oli englantilainen kirjailija. Hän oli viktoriaanisen ajan suosituimpia kirjailijoita. Monet hänen suosituista tarinoistaan sijoittuvat kuvitteelliseen Barsetshiren kreivikuntaan Englannissa.

Trollopen lapsuus ja nuoruus oli aineellisesti niukkaa. Hänen isänsä oli huonosti menestyvä asianajaja. Äiti elätti perhettä kirjallisilla töillä, jotka saavuttivat kohtuullista menestystä. Perhe asui pitkään Belgiassa. Trollopen koulunkäynti sujui heikonlaisesti. Hän työskenteli vuosina 1834–1859 postin palveluksessa, ensin postivirkailijana Lontoossa ja sitten postitarkastajana Irlannissa, jossa hän asui 18 vuotta. Näitä asioita Trollope on tarkasti kuvannut kaksiosaisessa omaelämäkerrassaan *Autobiography* (1883).

Irlannin-vuosinaan Trollope alkoi kirjoittaa. Hän teki sitä säännöllisesti päivittäin postivirkailijan toimen ohella. Ahkeralla työllä hän sai romaanin valmiiksi kahdessa kuukaudessa. Elämänsä viimeisen 25 vuoden aikana hän kirjoitti 70 teosta, joista yli 50 on laajoja romaaneja. Kirjat ovat tarkkoja viktoriaanisen ajan kuvauksia ilman intellektuellia tai kriittistä ulottuvuutta. Trollope pyrki liikemiesmäisesti kirjoittamaan suuren yleisön maun mukaisesti. Hän pyrki kuvaamaan hyveellisyyden houkuttelevaksi ja paheellisuuden rumaksi. Menestyksensä ansiosta Trollope pääsi sisään Lontoon hienoihin seurapiireihin. Siellä hän keräsi aineistoa suureen romaanisarjaansa *Palliser-taru* (*Palliser series*). Siihen kuuluvia teoksia julkaistiin vuosina 1864–1880. Niissä kuvatun suvun vaiheissa ilmenevät sekä poliittiset juonittelut että sisäiset henkilösuhteet. Tämän sukukronikan jälkeen Trollopen teoksissa alkoi esiintyä kriittisyyttä ja satiirisuutta. Rahan valtaa hän kuvasi suorastaan katkerassa sävyssä. 

## Teokset
* *The Warden*, 1855 (*Vanhan miehen omatunto*)
* *[[Barchester Towers]]* (1857)
* *Doctor Thorne* (1858)
* *Framley Parsonage* (1861)
* *The Small House at Allington* (1864)
* *Can you forgive her?*, 1865 (*Epävarmoja tunteita. Palliser-taru 1)
* *Last Chronicle of Barset* (1867) 
* *Phineas Finn* (1869)
* *An Autobiography* (kaksiosainen, 1883)
* *He Knew He Was Right* (1869)

===Suomennetut teokset===
*  Sarja:  Maailman suurromaaneja
* 
* *Korkeita tavoitteita* (*Can you forgive her?*), suom. Marja Helanen-Ahtola, Sarja: Palliser-taru 2 Hämeenlinna: Karisto 1979 
* *Toiveita* (*Phineas Finn*), suom. Marja Helanen-Ahtola, Sarja: Palliser-taru 3 Hämeenlinna: Karisto 1979  
* *Kunnian vuoksi* (*Phineas Finn*), suom. Marja Helanen-Ahtola, Sarja: Palliser-taru 4 Hämeenlinna: Karisto 1979 
* *Timanttien välkettä* (*The Eustace diamonds*), suom. Marja Helanen-Ahtola, Sarja: Palliser-taru 5 Hämeenlinna: Karisto 1980 
* *Salaisia juonia* (*The Eustace diamonds*), suom. Marja Helanen-Ahtola, Sarja: Palliser-taru 6 Hämeenlinna: Karisto 1980 
* *Liian suuri houkutus * (*Phineas Redux*), suom. Marja Helanen-Ahtola, Sarja: Palliser-taru 7 Hämeenlinna: Karisto 1981 
* *Murhasta syytettynä* (*Phineas Redux*), suom. Marja Helanen-Ahtola, Sarja: Palliser-taru 8 Hämeenlinna: Karisto 1981 
; Tekstinäyte
* Herra Slope lausuu jäähyväiset, teoksessa: *Englantilaisen kirjallisuuden kultainen kirja'', toim. Eino Railo, WSOY 1933

## Lähteet

## Aiheesta muualla

* The Trollope Society 
* Trollopen teoksia Gutenberg-projektissa